ไทยติดเชื้อ “โควิด” ใหม่ 829 ราย ดันสะสมแตะ 18,782 คน
ไทยติดเชื้อ "โควิด" ใหม่ 829 ราย ดันสะสมแตะ 18,782 คน
31 ม.ค. 2564

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่า พบผู้ติดเชื้อรายใหม่ 829 ราย ประกอบด้วย ผู้ติดเชื้อในประเทศ จากระบบเฝ้าระวังและระบบบริการฯ 91 ราย จากค้นหาผู้ติดเชื้อเชิงรุกในชุมชน 731 ราย
ส่วนผู้ที่เดินทางมาจากต่างประเทศและเข้าสถานที่กักกันที่รัฐจัดให้ทั้งหมด 7 ราย โดยมาจากบารห์เรน 1 ราย,สหรัฐอาหรับเอมิเรตส์ 1 ราย, สหรัฐอเมริกา 1 ราย ไอร์แลนด์ 2 ราย, สหราชอาณาจักร 1 ราย และอียิปต์ 1 ราย
สำหรับจำนวนผู้ป่วยยืนยันสะสมในประเทศล่าสุดอยู่ที่ 18,782 ราย แบ่งเป็นผู้ป่วยที่ติดเชื้อภายในประเทศ 7,039 ราย และการตรวจคัดกรองเชิงรุก 9,284 ราย ส่วนผู้เดินทางมาจากต่างประเทศ 2,459 ราย โดยมีผู้ป่วยรักษาหายแล้ว 11,615 ราย เพิ่มขึ้น 110 ราย ยอดเสียชีวิตสะสมอยู่ที่ 77 ราย